Бәхтиев Индус Мәғәфүр улы

Бәхтиев Индус Мәғәфүр улы (8 август 1937 йыл) — зоотехник. 1974—2002 йылдарҙа Краснокама районы «1 Май» колхозы рәйесе. Башҡортостан Республикаһының атҡаҙанған ауыл хужалығы хеҙмәткәре (1993), Башҡорт АССР-ы Юғары Советы Президиумының (1987) һәм Башҡортостан Республикаһының (1997) Почёт грамоталары менән бүләкләнеүсе. Халыҡтар Дуҫлығы ордены кавалеры (1986), райондың почётлы гражданы (2005).

 Биографияһы 
Индус Мәғәфүр улы Бәхтиев 1937 йылдың 8 авгусында Башҡорт АССР-ының Краснокама районы Яңы Аҡтанышбаш ауылында тыуған. Атаһы Башҡорт кавалерия дивизияһы сафында хеҙмәт итә, 1943 йылдың көҙөндә Ворошиловградхәҙер Луганск өлкәһе өлкәһен фашистарҙан азат итеү өсөн барған ҡаты алыштарҙың береһендә һәләк була. Урта белем алғас, өс йыл ауыл мәктәбендә лаборант вазифаһын башҡара. 1958 йылда хәҙерге Башҡорт дәүләт аграр университетына зоотехник һөнәре буйынса уҡырға инә. 1963 йылда, институтты уңыш­лы тамамлағас, колхозда зоотехник булып эш башлай. 1964 йылда баш зоотехник итеп тәғә­йен­ләнә. 1972 йылда район хакими­әтенең ауыл хужалығы идаралығының баш зоотехнигы, 1973 йылда «1 Май» колхозына партком секретары итеп һайлана, 1974—2002 йылдарҙа шул колхоздың рәйесе булып эшләйАҫаба ергә ырыҫ өҫтәп «Башҡортостан» гәзите 20 май, 2016 й.  .

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған ауыл хужалығы хеҙмәткәре (1993);
 Башҡорт АССР-ы Юғары Советы Президиумының Почёт грамотаһы (1987);
 Башҡортостан Республикаһының Почёт грамотаһы (1997);
 Халыҡтар Дуҫлығы ордены (1986);
 Краснокама районының почётлы гражданы (2005).

 Ғаиләһе 
Ҡатыны Флүзә Йыһанур ҡыҙы Бәхтиева менән һигеҙ бала тәрбиәләп үҫтергәндәр.
 Иҫкәрмәләр 

 Һылтанмалар 
 Аҫаба ергә ырыҫ өҫтәп «Башҡортостан» гәзите 20 май, 2016 йыл 

Категория:Башҡортостандың атҡаҙанған ауыл хужалығы хеҙмәткәрҙәре
Категория:Халыҡтар Дуҫлығы ордены кавалерҙары
Категория:Алфавит буйынса шәхестәр